Keria (kuih)

Kuih keria atau kuih gelang merupakan sejenis kuih tradisional orang Melayu yang berasaskan ubi keledek yang dilenyek dan dicampurkan dengan tepung, gula dan garam. Kuih ini dicanai dan dibentuk seperti cincin ataupun gelang tangan. Biasanya, kuih ini disaluti dengan gula mahupun cairan gula (gula cair).MStar-online-Kuih Keria Keledek. Kuih ini sering dijamah dan dihidang ketika sarapan dan waktu minum petang.

Nama kuih gelang digunakan di beberapa negeri Semenanjung Malaysia seperti Perak.

 Resipi 

Bahan-bahan
 600 gm keledek
 150 gm tepung gandum
 ¾ cawan gula putih 
 Minyak 
 Garam

Cara membuatnya
Ubi Keledek dibersihkan dan rebus sehingga masak. Setelah masak, biarkan sejuk dan kemudian ubi keledek tersebut dibuang kulitnya dan lecek hingga lumat. 

Ubi keledek yang lenyet itu digaul bersama tepung dan garam sehingga sebati. Ambil satu camca adunan tadi, bulat-bulatkan dan kemudian leperkannya. Buat lubang dibahagian tengah adunan tadi. 

Panaskan minyak di dalam kuali. Masukkan ke dalam kuali adunan yang telah siap satu persatu dan goreng sehingga kekuningan. Setelah semua selesai, ketepikan. Masak gula dengan sedikit air sehingga pekat dan hampir kering. 

Kemudian masukkan kuih keria tadi dan balik-balikkan di dalam kuali supaya diselaputi gula. Kemudian bolehlah dihidangkan.

 Perbezaan 
Di antara donut dengan kuih ini, bahan adunan kuih ini tidak mengandungi ibu roti atau yis. Bahan adunan untuk donut adalah bahan adunan untuk membuat roti dan mengandungi yis, mankala adunan untuk kuih keria ini bukan melalui proses seperti donut. Donut dikategorikan sebagai roti dan roti penaik (roti yang dinaikkan dengan yis). 

Rujukan
 Hasilkan 1,000 biji keria secara manual
 Mesra.net - resipi keria 

Keria
Keris